smcproject/ml-wiki-sentences huggingface dataset:
ഉയരം കൂടിയ ഇനമായതിനാൽ തന്നെ ഭൂരിഭാഗം നെൽചെടികളും തറയിലേക്ക് പതിഞ്ഞ് വീണിരിക്കും.
സങ്കരനെൽവിത്തുകളുടെ പ്രചാരത്തോടെ ഈ നെല്ലിനം ഏതാണ്ട് നാമാവശേഷമായിട്ടുണ്ട്.
ഈയിനം നെല്ലിനം കൃഷിചെയ്തിരുന്ന പാടശേഖരങ്ങളെ കുട്ടാടൻ പാടങ്ങളെന്ന് വിളിച്ചിരുന്നു.
തൃശ്ശൂർ മേഖലയിലെ കോൾപ്രദേശങ്ങളിൽ ഒരുകാലത്ത് വ്യാപകമായി കൃഷിചെയ്തിരുന്ന ഒരിനം നെൽവിത്താണിത്.
കുട്ടികളുടെ അന്താരാഷ്ട്ര പുസ്തകദിനം ഇംഗ്ലീഷ് വിലാസം https://ml.wikipedia.org/wiki/International_Children%27s_Book_Day
പ്രസിദ്ധ ബാലസാഹിത്യകാരനായിരുന്ന ഹാൻസ് കൃസ്റ്റ്യൻ ആൻഡേഴ്സന്റെ ജന്മദിനമായ ഏപ്രിൽ 2 ആണ് കുട്ടികളുടെ അന്താരാഷ്ട്ര പുസ്തകദിനമായി ആഘോഷിക്കുന്നത്.
ഇന്റർനാഷണൽ ബോർഡ് ഓൺ ബുക്സ് ഫോർ യങ് പ്യൂപ്പിൾ ആണ് ഇതിന് നേതൃത്വം നൽകുന്നത്.
1967 മുതലാണ് ഇതാരംഭിക്കുന്നത്.
ഓരോ വർഷവും ഈ ദിനം ആഘോഷിക്കുന്നതിന് ഓരോ രാജ്യങ്ങൾ തെരഞ്ഞെടുക്കും.
ആ രാജ്യത്തെ പ്രമുഖനായ ഒരു എഴുത്തുകാരനോട് ഒരു സന്ദേശം എഴുതിത്തരാൻ ആവശ്യപ്പെടും.
പ്രമുഖനായ ഒരു ചിത്രകാരനെ കൊണ്ട് പോസ്റ്റർ തയ്യാറാക്കിപ്പിക്കും.
ഇവ പുസ്തകങ്ങളും വായനയും പ്രചരിപ്പിക്കാൻ ഉപയോഗിക്കും.
സ്ക്കൂളുകളിലും പൊതുഗ്രന്ഥശാലകളിലും ഈ ദിനവുമായി ബന്ധപ്പെട്ട് പരിപാടികൾ സംഘടിപ്പിക്കും.
കുട്ടവള്ളം ഇംഗ്ലീഷ് വിലാസം https://ml.wikipedia.org/wiki/Kuttavallam കുട്ടവഞ്ചി
മീൻ പിടിക്കാനും വെള്ളത്തിൽ യാത്ര ചെയ്യാനും മറ്റും ഉപയോഗിക്കുന്ന ഒരു യാനമാണ് കുട്ടവഞ്ചി അഥവാ വട്ടത്തോണി .
നാടോടി വഞ്ചി എന്നും ഇത് അറിയപ്പെടുന്നുണ്ട്.
തമിഴിൽ പെരിസൽ എന്നാണ് ഇതിനെ വിളിക്കുന്നത്.
രണ്ടരമീറ്ററോളമാണ് ഇതിന്റെ വ്യാസം.
അഞ്ചോളം ആളുകൾക്ക് ചില കുട്ടവഞ്ചികളിൽ ഇരിക്കാൻ സാധിക്കും.
ഒറ്റത്തുഴ വച്ചാണ്ട് വഞ്ചിയിൽ ഇരുന്നാണ് തുഴയുന്നത്.
മുള കീറിയത് വരിഞ്ഞുകെട്ടിയാണ് കുട്ടവള്ളമുണ്ടാക്കുന്നത്.
വെള്ളം കയറാതിരിക്കാൻ അടിയിൽ പ്ലാസ്റ്റിക് വച്ചുകെട്ടും.
ഒരാൾക്ക് എടുത്തുകൊണ്ടു നടക്കാനുള്ള ഭാരമേ കുട്ടവഞ്ചിക്ക് ഉണ്ടാകാറുള്ളൂ.
ഉപയോഗിക്കുന്ന സ്ഥലങ്ങൾ അടവി എക്കോടൂറിസത്തിന്റെ ഭാഗമായി തുടങ്ങിയ കുട്ടിവഞ്ചിസവാരിക്ക് ഉപയോഗിക്കുന്ന കുട്ടവഞ്ചികൾ.
നാലു പേർക്ക് യാത്ര ചെയ്യാം.
ദക്ഷിണേന്ത്യയിൽ പല സ്ഥലങ്ങളിലും ഇത് ഉപയോഗിക്കപ്പെടുന്നുണ്ട്.
കാവേരിനദിയിൽ ഹൊഗനക്കലിൽ വിനോദസഞ്ചാരികൾക്ക് കുട്ടവണ്ടിയിൽ യാത്ര ചെയ്യാനുള്ള സൗകര്യമുണ്ട്.
കാവേരിയുടെ മറ്റു ഭാഗങ്ങളിലും ഈ വള്ളം ഉപയോഗിക്കപ്പെടുന്നുണ്ട്.
കേരളത്തിൽ കോന്നിക്കടുത്തുള്ള അടവി എക്കോ ടൂറിസം പദ്ധതിയുടെ ഭാഗമായി കല്ലാർ നദിയിൽ കുട്ടവഞ്ചി സഞ്ചാരത്തിന് അവസരം ഉണ്ട് ചിത്രശാല തുംഗഭദ്ര നദിയിൽ നിന്ന് കബനിപ്പുഴയിൽ നിന്നുള്ള ചിത്രം അവലംബം
കുട്ടി രേവതി ഇംഗ്ലീഷ് വിലാസം https://ml.wikipedia.org/wiki/Kutti_Revathi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സമകാലീന തമിഴ്‌ സാഹിത്യത്തിലെ ശ്രദ്ധേയരായ സ്ത്രീ-പക്ഷ എഴുത്തുകാരികളിൽ‌ ഒരാളാണ് കവയിത്രിയായ കുട്ടി രേവതി (ഡോ. എസ് രേവതി) .
1976 -ൽ‌ തിരുച്ചിറപ്പള്ളിക്കടുത്തുള്ള തിരുവെമ്പൂരിൽ‌ ജനിച്ചു.
അച്‌ഛൻ സ്വയംഭൂലിംഗം, അമ്മ തങ്ക ലക്ഷ്മി.
ബി. എസ്. എം. എസ്. (Bach. of Sidha Medicine and Surgery) ബിരുദധാരിയാണ്.
പനിക്കുടം എന്ന വനിതാ മാസികയുടെ പത്രാധിപയാണ്. 'The Silence of Withering Tree', കമലാ സുറയ്യയെ കുറിച്ചെടുത്ത 'The Looking Glass' എന്നീ ഡോക്യുമെൻ‌റ്റി ചിത്രങ്ങളുടെ സം‌വിധായികയാണ്.
കവിതാ സമാഹാരങ്ങൾ‌ പൂനൈയെ പോലെ അലയും വെളിച്ചം (1999) മുലൈകൾ (2002) തനിമയിൽ‌ ആയിരം ഇറ കൈകൾ‌ (2003) പുരസ്കാരങ്ങൾ Sigaram 15 : Faces of Future award for literature (ഇന്ത്യാ ടുഡേ) സാഹിത്യ അക്കാദമിയുടെ യാത്രാ വേതനം (2005ൽ) കൂടുതൽ അവലംബം
കുട്ടി രേവതിയുടെ കവിത
കുട്ടമ്പുഴ കുള്ളൻ പശു
കുട്ടമ്പുഴ വനമേഖലകളിലെ ആദിവാസികൾ വളർത്തുന്ന ഒരിനം പശുവാണ് കുട്ടമ്പുഴ കുള്ളൻ പശു .
പ്രത്യേക പരിചരണമൊന്നും ആവശ്യമില്ലാത്ത ഇവ കൂട്ടമായാണ് വനങ്ങളിൽ മേയുന്നത്.
കറുപ്പും ചാരവും നിറം കലർന്ന ഇവ 90-130 സെ.
മീറ്റർ ഉയരം വയ്ക്കുന്നു.
കൊമ്പുകൾ ഉയർന്ന് അകത്തേക്ക് വളഞ്ഞിരിക്കുന്നു.
മൂന്ന് ലിറ്റർ വരെ പാൽ ഈ ഇനം പശുവിൽ നിന്നും ലഭിക്കുന്നു.
ഉയർന്ന രോഗപ്രതിരോധ ശേഷിയുള്ളവയാണ് കുള്ളൻ പശുക്കൾ.
പുഴയിൽ നന്നായി നീന്താനും കാട്ടിൽ ദീർഘദൂരം സഞ്ചരിക്കാനും വൈദഗ്ദ്യമുണ്ട്.
കുട്ടമ്പേരൂർ ആറ്
ആലപ്പുഴ ജില്ലയിലെ ഒരു പ്രധാന തോടാണു 12 കിലോമീറ്റർ നീളമുള്ള കുട്ടമ്പേരൂരാറ്.
അച്ചൻകോവിലാറിനേയും പമ്പയേയും ബന്ധിപ്പിക്കാൻ വേണ്ടി കൃതൃമമായി വെട്ടിയുണ്ടാക്കിയതാണ് ഇത്.
ബുധനൂർ പഞ്ചായത്തിന്റെ തെക്ക് ഉളുന്തിയിലെ പള്ളിക്കടവ് എന്ന സ്ഥലത്ത് അച്ചൻകോവിലാറിൽ നിന്നാണ് തുടക്കം.
ഉളുന്തി, കാരാഴ്മ, കുട്ടമ്പേരൂർ, ബുധനൂർ വഴി സഞ്ചരിച്ച് പരുമലയ്ക്കടുത്ത് പാണ്ടനാട് പഞ്ചായത്തിലെ ഇല്ലിമല മൂഴിക്കൽ എന്ന ഭാഗത്ത് പമ്പാനദിയിലേക്ക് ഇത് ചേരും.
ഹരിപ്പാട് വീയപുരത്തിനടുത്തു വച്ച് അച്ചൻകോവിലാറ് പമ്പയിൽ ചേരുന്നുണ്ട്.
എന്നാൽ കുട്ടമ്പേരൂർ ആറ് 2000വർഷങ്ങൾക്ക് മുൻപ് മനുഷ്യനാൽ നിർമ്മിക്കപ്പെട്ടതാണെന്ന് ചരിത്രകാരൻ ഡോ.എം.ജി. ശശിഭൂഷൺ അഭിപ്രായപ്പെട്ടിരുന്നു.
നെൽക്കിണ്ടയേയെയും ഉളുന്തിയെയും തമ്മിൽ ബന്ധിപ്പിക്കുന്ന കപ്പൽചാലായിരുന്നു കുട്ടംമ്പേരൂർ ആറെന്നാണു അദ്ദേഹത്തിന്റെ അഭിപ്രായം.
ബുധനൂർ പഞ്ചായത്തിലുള്ള കൊട്ടാരങ്ങളിലേക്ക് ചരക്കെത്തിക്കാനായാണ് രാജഭരണകാലത്ത് ഈ ആറ് മുഖ്യമായും ഉപയോഗിച്ചിരുന്നത്.
ജലവിതാനത്തിന്റെ കിടപ്പനുസരിച്ച് തെക്കോട്ടും വടക്കോട്ടും ആറ് ഒഴുകാറുണ്ട്.
അച്ചൻകോവിലാറ്റിൽ വെള്ളം കൂടുതലായാൽ ആറിന്റെ ഒഴുക്ക് വടക്കോട്ടായിരിക്കും.
പമ്പയാറ്റിലാണ് കൂടുതൽ വെള്ളമെങ്കിൽ ആറ് തെക്കോട്ടൊഴുകും.
ഇക്കാരണം കൊണ്ട് തന്നെ ഇതിന് ‘ഇരുതലമൂരി’, ‘കായംകുളം വാൾ’ എന്നിങ്ങനെയുള്ള പേരുകളും വിളിക്കപ്പെട്ടു.
70മുതൽ 120വരെ മീറ്റർ വീതിയുണ്ടായിരുന്ന ഈ നദി ഒരുകാലത്ത് ബുധനൂർ പഞ്ചായത്തിന്റെയും മാന്നാറിന്റെ കിഴക്കൻ മേഖലയുടെയും കാർഷികാഭിവൃദ്ധിക്ക് കാരണമായിരുന്നു.
ആറന്മുള ഉത്രട്ടാതി ജലോത്സവത്തിൽ പങ്കെടുക്കാൻ ചെന്നിത്തല പള്ളിയോടം പോകുന്നത് ഈ നദിയിലൂടെയാണ്.
2017 മാർച്ചിൽ പഞ്ചായത്തിന്റെ നേതൃത്വത്തിൽ ഹരിതകേരളം പദ്ധതിയിൽ ഉൾപ്പെടുത്തികുട്ടമ്പേരൂർ ആറിൽ വർഷങ്ങളായി നീരൊഴുക്ക് തടസപ്പെട്ട് അടിഞ്ഞുകൂടിയ പായലുകളും പോളകളും മറ്റും നീക്കി നവീകരിച്ചിരുന്നു അവലംബം ↑ http://www.janmabhumidaily.com/news273259?shared=email msg=fail%5Bപ്രവർത്തിക്കാത്ത+കണ്ണി%5D ↑ http://www.azhimukham.com/kerala-story-of-reclamation-of-a-river-by-ordinary-people-dhanya/ ↑ ↑ http://www.deepika.com/localnews/Localdetailnews.aspx?id=298093 Distid=KL4 ↑
കുട്ടമ്പുഴ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kuttampuzha_Gramapanchayat
എറണാകുളം ജില്ലയിൽ കോതമംഗലം താലൂക്കിൽ , കോതമംഗലം ബ്ലോക്കിൽ , കുട്ടമ്പുഴ വില്ലേജ് പരിധിയിൽ ഉൾപ്പെടുന്ന ഗ്രാമപഞ്ചായത്താണ് 543.07 ചതുരശ്ര കിലോമീറ്റർ വിസ്തീർണ്ണമുള്ള കുട്ടമ്പുഴ ഗ്രാമപഞ്ചായത്ത് .
ഈ ഗ്രാമപഞ്ചായത്ത് 1969 സെപ്റ്റംബർ 20 നാണ് നിലവിൽ വന്നത്.
അതിരുകൾ തെക്ക് പെരിയാർ നദി, ഇടുക്കി ജില്ലയിലെ  ഇടമലക്കുടി,മാങ്കുളം,അടിമാലി,ഗ്രാമപഞ്ചായത്തുകൾ വടക്ക് - അതിരപ്പിള്ളി പഞ്ചായത്ത് , തമിഴ്നാട് സംസ്ഥാനം കിഴക്ക് - ഇടമലക്കുടി ഗ്രാമപഞ്ചായത്ത് , തമിഴ്നാട് സംസ്ഥാനം പടിഞ്ഞാറ് -പെരിയാർ നദി വേങ്ങൂർ അയ്യമ്പുഴ പഞ്ചായത്തുകൾ വാർഡുകൾ തുണ്ടത്തിൽ വടാട്ടുപാറ പൊയ്ക ആറാട്ടുചിറ ഇടമലയാർ കല്ലേലിമേട് മണികണ്ഠൻ ചാൽ പൂയംകുട്ടി കുറ്റിയാചാൽ താലിപ്പാറ മാമലക്കണ്ടം പിണവൂർകുടി ഇഞ്ചത്തൊട്ടി ഉരുളൻതണ്ണി ആനക്കയം കുട്ടമ്പുഴ തട്ടേക്കാട് സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് കോതമംഗലം വിസ്തീര്ണ്ണം 543.07  ചതുരശ്ര കിലോമീറ്റർ ജനസംഖ്യ 23,043 പുരുഷന്മാർ 11,775 സ്ത്രീകൾ 11,268 ജനസാന്ദ്രത 42 സ്ത്രീ : പുരുഷ അനുപാതം 957 സാക്ഷരത 85% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kuttampuzhapanchayat Archived 2010-09-23 at the Wayback Machine .
ജഹ്രോം ഇംഗ്ലീഷ് വിലാസം https://ml.wikipedia.org/wiki/Jahrom
ജഹ്രോം ( പേർഷ്യൻ : جهرم , ജഹ്‌റൂം എന്നും അറിയപ്പെടുന്നു) ഇറാനിലെ ഫാർസ് പ്രവിശ്യയിലെ ജഹ്രോം കൗണ്ടിയിലെ ഒരു നഗരവും അതിൻറെ തലസ്ഥാനവുമാണ്.
2016 ലെ സെൻസസ് പ്രകാരമുള്ള നഗരത്തിലെ ജനസംഖ്യ 141,634 ആയിരുന്നു.
ഫാർസ് പ്രവിശ്യയുടെ തെക്ക് ഭാഗത്തുള്ള ഏറ്റവും വലിയ നഗരവും മുഴുവൻ പ്രവിശ്യയിലേയും രണ്ടാമത്തെ വലിയ നഗരവുമാണ് ജഹ്രോം.
ഇറാനിലെ ചരിത്ര നഗരങ്ങളിലൊന്നാണ് ജഹ്രോം.
ജഹ്രോം നഗരത്തിന്റെ സ്ഥാപകൻ, അഞ്ചാമത്തെ അക്കീമെനിഡ് രാജാവായിരുന്ന സെർക്‌സസ് ഒന്നാമന്റെ മകനും പേർഷ്യയിലെ രാജാവുമായിരുന്ന അർത്താക്സെർക്‌സസ് ഒന്നാമനായിരുന്നു.
ഫിർദോസി ഷാ നാമയിൽ ജഹ്രോം നഗരത്തെക്കുറിച്ച്, പ്രത്യേകിച്ച് അർദാഷിർ ഒന്നാമനുമായി ബന്ധപ്പെട്ട കഥകളിൽ പലതവണ പരാമർശിച്ചിട്ടുണ്ട്.
സങ്താരഷൻ ഗുഹ, ജഹ്രോമിലെ ജമേഹ് മസ്ജിദ്, ജഹ്റോം ബസാർ, ഖാൻ സ്കൂൾ, ജഹ്രോമിലെ അഗ്നി ക്ഷേത്രം ( ഖ്വദംഗാഹ്) ഉൾപ്പെടെ ജഹ്രോമിൽ നിരവധി പുരാതന സ്മാരകങ്ങളും വിനോദസഞ്ചാര കേന്ദ്രങ്ങളുമുണ്ട്.
ഫാർസ് പ്രവിശ്യയുടെ തലസ്ഥാനമായ ഷിറാസിൽ നിന്ന് 170 കിലോമീറ്റർ (110 മൈൽ) തെക്കുകിഴക്കായാണ് ജഹ്രോം നഗരം സ്ഥിതി ചെയ്യുന്നത്.
ചൂടുള്ള അർദ്ധ വരണ്ട കാലാവസ്ഥയാണ് ജഹ്രോമിനുള്ളത്, പ്രതിവർഷം ശരാശരി 285 മില്ലിമീറ്റർ (11.2 ഇഞ്ച്) മഴ ലഭിക്കുന്ന നഗരത്തിലെ ശരാശരി താപനില ഏകദേശം 20 °C (68 °F) ആണ്.
സമുദ്രനിരപ്പിൽ നിന്ന് ഏകദേശം 1,050 മീറ്റർ (3,440 അടി) ഉയരത്തിലാണ് നഗരം സ്ഥിതിചെയ്യുന്നത്.
ജഹ്രോമിലെ ഭൂരിഭാഗം ആളുകളും പേർഷ്യക്കാരും ഷിയ വിഭാഗത്തിലുള്ല മുസ്ലീങ്ങളുമാണ്.
അക്കീമെനിഡുകൾ പേർഷ്യൻ സാമ്രാജ്യം സ്ഥാപിച്ച 2500 വർഷങ്ങൾക്കു മുമ്പുള്ളതാണ് ജഹ്രോമിന്റെ ചരിത്രം.
നഗരത്തിന്റെ സ്ഥാപനം പേർഷ്യയിലെ അർത്താക്സെർക്‌സ് ഒന്നാമനുമായി ബന്ധപ്പെട്ടിരിക്കുന്നു.
നഗരത്തിന്റെ തെക്ക് ഭാഗത്താണ് സ്ഥിതി ചെയ്യുന്ന ഖ്വദംഗാഹിലെ സസാനിഡ് സ്മാരകം സാസാനിയൻ രാജവംശത്തിന്റെ അവസാന കാലത്താണ് (എഡി 224-651) നിർമ്മിച്ചതെന്ന് വിദഗ്ധർ വിശ്വസിക്കുന്നു.
ഇത് ഒരു സൊരാഷ്ട്രിയൻ ആരാധനാലയം അഥവാ ഒരു അഗ്നി ക്ഷേത്രം ആയിരുന്നിരിക്കാം.
മഹാനായ സസാനിഡ് രാജാവ് ഖോസ്രു രണ്ടാമന്റെ (പർവിസ്) കൊട്ടാരത്തിലെ പ്രധാന ഗാനരചയിതാവും സംഗീതജ്ഞനുമായി മാറിയ ബാർബോഡിന്റെ ജന്മസ്ഥലവുംകൂടിയാണ് ജഹ്രോം നഗരം.
641-ലോ 644-ലോ രക്തരൂക്ഷിതമായ ഒരു യുദ്ധത്തിനൊടുവിൽ ജഹ്റോം മുസ്ലീം ആക്രമണകാരികൾ കീഴടക്കി.
നഗരത്തിന്റെ പടിഞ്ഞാറു ഭാഗത്ത് സ്ഥിതിചെയ്യുന്ന "രക്തസാക്ഷികളുടെ താഴ്വര" ഈ യുദ്ധം നടന്ന സ്ഥലമായിരുന്നു, അതിനാലാണ് ഇതിനെ അങ്ങനെ വിളിക്കുന്നത്.
ഫാർസ്-നാമയിൽ വിവരിച്ചിരിക്കുന്നതുപോലെ, ബൈഡ് കാലഘട്ടത്തിൽ ജഹ്രോമിൽനിന്നുള്ള നികുതികൾ കിരീടാവകാശിക്ക് നൽകിയിരുന്നു.
സഫാവിഡിന്റെ രാജവംശത്തിൻറെ അവസാനത്തിലും സാൻഡ് കാലഘട്ടത്തിന്റെ തുടക്കത്തിലും, ജഹ്രോമിൽ, മരങ്ങൾ, പ്രത്യേകിച്ച് ഈന്തപ്പനകൾ നട്ടുപിടിപ്പിക്കുന്നതിന്റെ തുടക്കമായിരുന്നു.
ഖ്വജാർ കാലഘട്ടത്തിൽ, നഗരകാര്യങ്ങൾക്കായി കെട്ടിടങ്ങളും സ്ഥലങ്ങളും നിർമ്മിക്കാൻ തുടങ്ങിയ ഈ നഗരത്തിന്റെ ഭരണാധികാരി, ബസാർ നിർമ്മാണം, കൂടാതെ നിരവധി കാരവൻസെറൈകൾ, നഗരത്തിന്റെ വികസനം എന്നിവയുൾപ്പെടെയുള്ള കാര്യങ്ങളിൽ ശ്രദ്ധ തിരിച്ചു.
1887-ൽ മുഹമ്മദ് ഹസ്സൻ മിർസ മൊഹൻഡെസ്, ഷിറാസിനും ബുഷെറിനും ശേഷം പേർഷ്യയിലെ ഏറ്റവും വലുതും സമ്പന്നവുമായ നഗരമായി ജഹ്രോമിനെ അവതരിപ്പിച്ചു.
ഖ്വജർ കാലഘട്ടത്തിന്റെ അവസാനത്തിൽ, ഖ്വോം, കഷാൻ തുടങ്ങിയ നഗരങ്ങളെക്കാൾ വലിയ നഗരമായിരുന്നു ജഹ്രോം എന്നാണ് എറ്റെമാദ് ഓസ്-സാൽത്താന വിവരിക്കുന്നത്.
1890-ലെ പുകയില പ്രതിഷേധങ്ങളിലും 20-ാം നൂറ്റാണ്ടിന്റെ തുടക്കത്തിൽ പേർഷ്യൻ ഭരണഘടനാ വിപ്ലവത്തിലും ജഹ്രോമിലെ ജനങ്ങൾക്ക് ഒരു പ്രധാന പങ്കു വഹിക്കാനുണ്ടായിരുന്നു.
അബ്ദ് അൽ-ഹുസൈൻ നജാഫി ലാറിയായിരുന്നു ഈ കാലഘട്ടത്തിൽ നഗരത്തിന്റെ ഇസ്ലാമിക നേതാവ്.
ഇറാനിലെ ഇസ്ലാമിക വിപ്ലവത്തിലും ഒരു പ്രധാന പങ്ക് വഹിച്ച ജഹ്റോം നഗരം, വിപ്ലവത്തിനു മുമ്പുള്ള പ്രതിഷേധങ്ങളിൽ സൈനിക നിയമമുള്ള 11 നഗരങ്ങളിൽ ഒന്നായിരുന്നു .
സയ്യിദ് ഹുസൈൻ ആയത്തുല്ലാഹിയായിരുന്നു ആ കാലഘട്ടത്തിലെ ജഹ്‌റോം നഗരത്തിലെ ഇസ്ലാമിക നേതാവ്.
1978 ഒക്ടോബർ 6-ന് മുഹമ്മദ് റെസ പഹ്‌ലവിയുടെ ജന്മദിനത്തിൽ ജഹ്രോമിലെ സൈനിക ഗവർണറെ ഒരു സൈനികൻ വധിച്ചു.
ഇറാൻ-ഇറാഖ് യുദ്ധത്തിൽ ജഹ്‌റോമിലെ 1,200 പേർ രക്തസാക്ഷികളായിരുന്നു.
ജഹ്രോം കൗണ്ടിയുടെ തലസ്ഥാനമായ ജഹ്രോം നഗരം ഫാർസ് പ്രവിശ്യയുടെ തെക്ക് ഭാഗത്താണ് സ്ഥിതി ചെയ്യുന്നത്.
ഈ നഗരം സ്ഥിതിചെയ്യുന്ന കൗണ്ടിയുടെ വിസ്തീർണ്ണം 3,962 ചതുരശ്ര കിലോമീറ്റർ (1,530 ചതുരശ്ര മൈൽ) ആണ്.
വടക്ക് ഭാഗത്ത് ഖഫ്ർ കൗണ്ടിയും കിഴക്ക് ഭാഗത്ത്, ഫാസ, സരിൻദാഷ്ത് കൗണ്ടികളും, തെക്ക് ലാറെസ്താൻ കൗണ്ടിയും, പടിഞ്ഞാറ് ഫിറുസാബാദ്, ക്വിർ, കാർസിൻ കൗണ്ടികളുമാണ് ഇതിൻറെ അതിർത്തികൾ.
ജഹ്രോം കൗണ്ടിയുടെ വിസ്തൃതിയുടെ അഞ്ചിലൊന്ന് ഭാഗവും പർവതപ്രദേശങ്ങളും ബാക്കി സമതലങ്ങളുമാണ്.
സാഗ്രോസ് പർവതനിരകളുടെ ഭാഗങ്ങളാണ് ഉയർന്ന പ്രദേശങ്ങൾ.
നഗരത്തിന്റെ ശരാശരി ഉയരം ഏകദേശം 1,050 മീറ്ററാണ് (3,440 അടി).
കൗണ്ടിയുടെ ഏറ്റവും ഉയർന്ന പോയിന്റ് ഖഫ്ർ കൗണ്ടിക്കും സിംകാൻ ജില്ലയ്ക്കും ഇടയിലുള്ള ഏകദേശം 3,170 മീറ്ററാണ് (10,400 അടി) ഉയരത്തിലുള്ള "സെപിഡാർ കൊടുമുടിയും ഏറ്റവും താഴ്ന്ന ഭാഗം സിംകാൻ ജില്ലയിലെ ഏകദേശം 850 മീറ്റർ (2,790 അടി) ഉയരത്തിലുള്ള പ്രദേശവുമാണ്.
ഖാരെ അഘാജ്, ഷൂർ, സിമാകാൻ എന്നിവ ജഹ്രോം കൗണ്ടിയിലെ നദികളിൽ ഉൾപ്പെടുന്നു.
ജഹ്രോം നഗത്തിന് 40 കിലോമീറ്റർ (25 മൈൽ) പടിഞ്ഞാറാണ് സൽമാൻ ഫാർസി അണക്കെട്ട്  സ്ഥിതിചെയ്യുന്നത്.
ജഹ്രോം നഗരത്തിൽ ചൂടുള്ള അർദ്ധ വരണ്ട കാലാവസ്ഥയാണുള്ളത് (കോപ്പൻ കാലാവസ്ഥാ വർഗ്ഗീകരണം: BSh); പ്രതിവർഷം ഇവിടെ ശരാശരി 285 മില്ലിമീറ്റർ (11.2 ഇഞ്ച്) മഴ ലഭിക്കുന്ന.
ഈ നഗരത്തിലെ ശരാശരി താപനില ഏകദേശം 20 °C (68 °F) ആണ്.
വേനൽക്കാലത്ത് പരമാവധി താപനില 45 °C (113 °F) ൽ എത്തുമ്പോൾ ശൈത്യകാലത്ത് ഏറ്റവും കുറഞ്ഞ താപനില −5 °C (23 °F) ൽ എത്തുന്നു.
Jahrom പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 27.8 (82) 26.4 (79.5) 33.0 (91.4) 35.0 (95) 41.4 (106.5) 45.0 (113) 45.4 (113.7) 45.2 (113.4) 43.6 (110.5) 38.6 (101.5) 34.2 (93.6) 27.4 (81.3) 45.4 (113.7) ശരാശരി കൂടിയ °C (°F) 16.5 (61.7) 17.2 (63) 21.2 (70.2) 25.8 (78.4) 33.0 (91.4) 38.4 (101.1) 40.5 (104.9) 39.7 (103.5) 37.5 (99.5) 33.1 (91.6) 26.3 (79.3) 19.5 (67.1) 29.1 (84.4) പ്രതിദിന മാധ്യം °C (°F) 9.5 (49.1) 10.2 (50.4) 13.7 (56.7) 17.9 (64.2) 24.1 (75.4) 28.6 (83.5) 31.6 (88.9) 31.1 (88) 28.3 (82.9) 23.4 (74.1) 17.4 (63.3) 11.9 (53.4) 20.7 (69.3) ശരാശരി താഴ്ന്ന °C (°F) 2.4 (36.3) 3.2 (37.8) 6.3 (43.3) 10.1 (50.2) 15.2 (59.4) 18.8 (65.8) 22.8 (73) 22.6 (72.7) 19.1 (66.4) 13.7 (56.7) 8.4 (47.1) 4.4 (39.9) 2.4 (36.3) താഴ്ന്ന റെക്കോർഡ് °C (°F) −5.2 (22.6) −5.0 (23) −2.0 (28.4) −2.2 (28) 5.5 (41.9) 10.0 (50) 14.0 (57.2) 15.0 (59) 10.0 (50) 6.0 (42.8) −2.0 (28.4) −3.8 (25.2) −5.2 (22.6) മഴ/മഞ്ഞ് mm (inches) 67.2 (2.646) 64.7 (2.547) 41.4 (1.63) 28.8 (1.134) 5.1 (0.201) 0.3 (0.012) 0.6 (0.024) 3.5 (0.138) 0.9 (0.035) 0.9 (0.035) 11.0 (0.433) 60.3 (2.374) 284.7 (11.209) ശരാ.
മഴ/മഞ്ഞു ദിവസങ്ങൾ (≥ 1.0 mm) 5 5 4 4 1 0 0 1 0 0 2 4 27 % ആർദ്രത 64 62 57 51 40 31 30 32 34 37 48 60 46 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 212.6 223.9 239.1 263.5 310.8 349.1 334.7 323.5 325.2 297.5 253.0 214.2 3,347 ഉറവിടം: Fars province Meteorological Organization അവലംബം ↑ ↑ ↑ ജഹ്രോം can be found at GEOnet Names Server , at this link , by opening the Advanced Search box, entering "-3067522"  in the "Unique Feature Id" form, and clicking on "Search Database".
ജാംബവാൻ ഇംഗ്ലീഷ് വിലാസം https://ml.wikipedia.org/wiki/Jambavantha
ഹിന്ദുപുരാണങ്ങൾ പരാമർശിക്കുന്ന ചിരജ്ഞീവിയായ ഒരു കരടിയാണ് ജാംബവാൻ .
ജാംബവാൻ ഒരു കരടിയല്ല ഒരു കുരങ്ങാണെന്നും ചില വാദം ഉണ്ട്.
ഇംഗ്ലീഷ്: Jambavan അഥവാ Jamvanta) ഹിന്ദി:जाम्‍बवान.
കൃതയുഗം മുതൽ ദ്വാപരയുഗം വരെ ജാംബവാൻ ജീവിച്ചിരുന്നു എന്നാണ് വിശ്വസിക്കുന്നത്.
കേരളത്തിലും മറ്റും വളരെ കാലപ്പഴക്കം ചെന്നത് എന്ന് സൂചിപ്പിക്കാൻ ജാംബവാന്റെ കാലം എന്ന് പറയാറുണ്ട്.
എന്നാണ് ജീവിച്ചിരുന്നതെന്ന് ഓർക്കാൻ കൂടി വയ്യാത്ത അത്ര പഴക്കമുണ്ട് എന്നാണ് അതു കൊണ്ട് ഉദ്ദേശിക്കുന്നത്.
ജാംഷെഡ് നൗറോജി വസിഫ്ദാർ
ജിമ്മി എന്നറിയപ്പെടുന്ന ജാംഷെഡ് നൗറോജി വസിഫ്ദാർ ഇന്ത്യയിൽ നിന്നുള്ള ഒരു പാർസി ഡോക്ടറായിരുന്നു.
ഇന്ത്യൻ റെഡ് ക്രോസ് സൊസൈറ്റിയുടെ മഹാരാഷ്ട്ര ചാപ്റ്ററിന്റെ മുൻ സെക്രട്ടറിയുമായിരുന്നു.
മുംബൈയിൽ ജനിച്ച് 1946 ൽ വൈദ്യശാസ്ത്രത്തിൽ ബിരുദം നേടിയ അദ്ദേഹം  ഇന്ത്യയിൽ രക്തപ്പകർച്ച പ്രസ്ഥാനത്തിന് സംഭാവന നൽകിയതായി അറിയപ്പെടുന്നു.
2000 ൽ അദ്ദേഹം അന്തരിച്ചു.
ജഹോയ്ലോസോറസ് ഇംഗ്ലീഷ് വിലാസം https://ml.wikipedia.org/wiki/Jeholosaurus
തുടക്ക ക്രിറ്റേഷ്യസ് കാലത്തു ജീവിച്ചരുന്ന ഒരു ദിനോസർ ആണ് ജഹോയ്ലോസോറസ് .
ചെറിയ ഒരു മിശ്രഭോജി ആയിരുന്നു ഇവ.
പ്രായപൂർത്തിയായവക്ക് 150 സെന്റീ മീറ്റർ വരെ നീളം ഉണ്ടായിരുന്നു എന്ന് അനുമാനിക്കുന്നു .
പ്രായപൂർത്തി ആവാത്ത ഒരു സ്പെസിമെൻ ആണ് ഫോസിൽ ആയി ലഭിച്ചിട്ടുള്ളത് അത് കാരണം തന്നെ മറ്റു വിവരങ്ങൾ ഇപ്പോൾ ലഭ്യമല്ല .
ഓർനിത്തോപോഡ് വിഭാഗത്തിൽ പെട്ട ഒരു ദിനോസർ ആണ്.
അവലംബം പുറത്തേക്കുള്ള കണ്ണികൾ Ornithopoda Archived 2013-09-27 at the Wayback Machine .
from Thescelosaurus.com http://www.prehistoric-wildlife.com/species/j/jeholosaurus.html Archived 2016-08-10 at the Wayback Machine .
ജാംഗി ജോലോഫ് ഇംഗ്ലീഷ് വിലാസം https://ml.wikipedia.org/wiki/Jangi_Jollof
ഗാംബിയയിലെ മുൻ സെക്രട്ടറി ജനറലും പ്രസിഡൻഷ്യൽ കാര്യ മന്ത്രിയുമായ മൊമോഡൗ സബാലി എഴുതിയ ഒരു ഓർമ്മക്കുറിപ്പിൽ നിന്ന് പ്രചോദനം ഉൾക്കൊണ്ട് 2018-ൽ പുറത്തിറങ്ങിയ ഗാംബിയൻ ചലച്ചിത്രമാണ് ജാംഗി ജോലോഫ് .
സബല്ലിയുടെ ജീവിതകഥയും ജീവിതത്തിൽ വിജയിക്കാനായി അവൻ അനുഭവിച്ച പോരാട്ടങ്ങളുമാണ് ഇത് പിന്തുടരുന്നത്.
ബക്കറി സോങ്കോ ആണ് ചിത്രം നിർമ്മിക്കുകയും സംവിധാനം ചെയ്യുകയും ചെയ്തത്.
സ്‌പെഷ്യൽ മൂവി അവാർഡ്‌സ് (SMA) 2018-ൽ, ജാംഗി ജോലോഫ് രണ്ട് പുരസ്‌കാരങ്ങൾ നേടി: മോണിക്ക ഡേവീസ് മികച്ച സ്ത്രീ നടിയായി.
മോമോഡോ സബാലി മികച്ച കഥയോ തിരക്കഥയോ ആയി തിരഞ്ഞെടുക്കപ്പെട്ടു..
ജാംഗിരി മധുമിത
തമിഴ് ഭാഷാ സിനിമകളിലും വിജയ് ടിവിയിലെ റിയാലിറ്റി ഷോയിലും അഭിനയിക്കുന്ന ഒരു ഇന്ത്യൻ നടിയാണ് മധുമിത .
രാജേഷിൻ്റെ ഒരു കാൽ ഒരു കണ്ണാടി (2012) എന്ന ചിത്രത്തിലൂടെ സിനിമയിൽ അരങ്ങേറ്റം കുറിച്ച അവർ പലപ്പോഴും ഹാസ്യ വേഷങ്ങൾ അവതരിപ്പിക്കുന്നു.
ലൊല്ലു സഭ , കലക്ക പോവത്തു യാരു തുടങ്ങിയ ടിവി ഷോകളിലും അവർ പങ്കെടുത്തിട്ടുണ്ട്.
2019-ൽ അവർ ബിഗ് ബോസ് തമിഴ് 3- ൽ ഒരു മത്സരാർത്ഥിയായി പങ്കെടുത്തിരുന്നു.
മത്സരത്തിന്റെ 55-ാം ദിവസം അവർ ആ ഷോയിൽ നിന്നും പുറത്താക്കപ്പെട്ടു.
വിജയ് ടിവിയുടെ ലോല്ലു സഭയിലെ കോമഡി ഷോയിലൂടെയാണ് മധുമിത തൻ്റെ കരിയർ ആരംഭിച്ചത്.
അവരുടെ ആദ്യ ഫീച്ചർ ഫിലിം രാജേഷിൻ്റെ ഒരു കാൽ ഒരു കണ്ണാടി ( 2012) ആയിരുന്നു.
അതിൽ അവർ സന്താനത്തിനൊപ്പം അഭിനയിച്ചു.
ഈ ചിത്രത്തിലെ ജാംഗിരി എന്ന കഥാപാത്രം അവരെ ജനപ്രിയയാക്കുകയും അഭിനേതാവായ വികടനിൽ നിന്ന് മികച്ച വനിതാ ഹാസ്യ നടിക്കുള്ള അവാർഡ് അവർ നേടുകയും ചെയ്തു.
അതിനു ശേഷം ഇടർക്കുതാനെ ആസൈപട്ടൈ ബാലകുമാര (2013), ജില്ല (2014), കാഞ്ചന 2 (2015), വിശ്വാസം (2019) തുടങ്ങിയ നിരവധി ചലച്ചിത്രങ്ങളിൽ ഹാസ്യ വേഷങ്ങളിൽ അഭിനയിച്ചിട്ടുണ്ട്.
2021 ൽ ഇപിഎസിൽ നിന്ന് കലൈമാമണി പുരസ്കാരം അവർക്ക് ലഭിച്ചു.
എഐഎഡിഎംകെയിലെ കേഡറായ വണ്ണൈ ഗോവിന്ദൻ്റെ മകളാണ് മധുമിത.
2019 ഫെബ്രുവരിയിൽ മധുമിത അവരുടെ ബന്ധുവായ മോസസ് ജോയലിനെ വിവാഹം കഴിച്ചു.
ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് Jangiri Madhumitha അവലംബം
ജാംബവതി
ഹിന്ദുപുരാണങ്ങളനുസരിച്ച് , ഭഗവാൻ ശ്രീകൃഷ്ണന്റെ അഷ്ടപത്നിമാരിലൊരാളാണ് ജാംബവതി ( IAST jāmbavatī ).
ശ്രീകൃഷ്ണന്റെ രണ്ടാമത്തെ പത്നിയാണെങ്കിൽപ്പോലും, പ്രാധാന്യംകൊണ്ട് രുക്മിണിയ്ക്കും സത്യഭാമയ്ക്കും ശേഷം മൂന്നാമതായേ ജാംബവതി വരുന്നുള്ളൂ.
പുരാണങ്ങളിൽ പരാമർശിക്കുന്ന ചിരഞ്ജീവിയായ കരടിയായ ജാംബവാന്റെ ഏകപുത്രിയാണ് ഇവർ.
അപഹരിക്കപ്പെട്ട സ്യമന്തകരത്നം വീണ്ടെടുക്കുന്നതിനായി കൃഷ്ണൻ ജാംബവാനോട് ഏറ്റുമുട്ടുകയും, പോരിൽ ജയിച്ച് ജാംബവതിയെ വിവാഹം ചെയ്തതുമായാണ് ഐതിഹ്യം.
നാമവും കുടുംബവും
ജാംബവതി എന്നാൽ ജാംബവാന്റെ മകൾ എന്നാണ് അർത്ഥമാക്കുന്നത്.
ഭാഗവത പുരാണത്തിലെ വ്യാഖ്യാതാവായ ശ്രീധര അവളെ കൃഷ്ണന്റെ ഭാര്യ രോഹിണിയുമായി പരാമർശിക്കുന്നു.
എന്നിരുന്നാലും, മറ്റൊരു വ്യാഖ്യാതാവ് രത്നഗർഭ ഇതിനോട് വിയോജിക്കുന്നു.
രോഹിണി ജാംബവതിയുടെ ഇതര നാമമായിരിക്കാമെന്നും ഹരിവംശം സൂചിപ്പിക്കുന്നു.
ജാംബവതിക്ക് നരേന്ദ്രപുത്രി, കപീന്ദ്രപുത്ര എന്നീ വിശേഷണങ്ങളും നൽകിയിട്ടുണ്ട്. [3]
കൃഷ്ണന്റെ മുൻ മനുഷ്യ അവതാരമായ രാമനെ സഹായിച്ച വാനര-രാജാവ് സുഗ്രീവന്റെ ഉപദേഷ്ടാവായി ഹിന്ദു ഇതിഹാസമായ രാമായണത്തിൽ ജാംബവാൻ അഥവാ ജാംബവത് പ്രത്യക്ഷപ്പെടുന്നുണ്ട്.
തേൻകരടിയായാണ് അദ്ദേഹത്തെ പലപ്പോഴും ഇവിടെ വിശേഷിപ്പിക്കപ്പെടുന്നതെങ്കിലും, അദ്ദേഹത്തിന്റെ സ്വഭാവം ഗോറില്ലകൾ , ചിമ്പുകൾ അല്ലെങ്കിൽ കുരങ്ങുകളുടെ സ്വഭാവത്തിന് സമാനമായതിനാൽ വാനരനായും അദ്ദേഹത്തെ വർണ്ണിക്കുന്നു. [4] [5]
ഇതിഹാസമായ മഹാഭാരതത്തിൽ , ജാംബവനെ ജാംബവതിയുടെ പിതാവായി പരിചയപ്പെടുത്തുന്നു. [3]
ഭാഗവത പുരാണവും ഹരിവംശവും അദ്ദേഹത്തെ കരടികളുടെ രാജാവ് എന്ന് വിളിക്കുന്നു. [3] [6]
ഈ കഥ വിവരിക്കുമ്പോൾ, കുറച്ച് ഭക്തർ ജാംബവാൻ രാമന് വിവാഹം വാഗ്ദാനം ചെയ്യുന്ന പെൺകുട്ടിയുമായി ജാംബവതിയെ ബന്ധപ്പെടുത്തിയിരുന്നതായി വിശ്വനാഥ ചക്രവർത്തി പ്രസ്താവിക്കുന്നു.
എന്നിരുന്നാലും, ഇതിനകം വിവാഹിതനും ഒരിക്കൽ മാത്രം വിവാഹം കഴിക്കാമെന്ന് പ്രതിജ്ഞയെടുത്തതിനാൽ രാമൻ വിനയപൂർവ്വം നിരസിക്കുന്നു.
ജാംബവതിയെ തന്റെ അടുത്ത ജന്മത്തിൽ വിവാഹം കഴിക്കും എന്ന് രാമൻ ഉറപ്പ് നൽകുന്നു.
അങ്ങനെ, രാമൻ തന്റെ പുനർജന്മത്തിൽ കൃഷ്ണനായി ജാംബവതിയെ വിവാഹം കഴിച്ചു. [7]
കൃഷ്ണനുമായുള്ള ജാംബവതിയുടെയും സത്യഭാമയുടെയും വിവാഹം വിഷ്ണു പുരാണത്തിലും ഭാഗവത പുരാണത്തിലും പരാമർശിച്ചിരിക്കുന്ന വിലയേറിയ ആഭരണമായ സ്യമന്തകത്തിന്റെ കഥയുമായി അടുത്ത ബന്ധപ്പെട്ടിരിക്കുന്നു.
അമൂല്യ രത്നം യഥാർത്ഥത്തിൽ സൂര്യദേവന്റേതായിരുന്നു .
സൂര്യൻ തന്റെ ഭക്തനിൽ സംതൃപ്തനായി - യാദവ കുലീനനായ സത്രജിത്തിന് മിന്നുന്ന വജ്രം സമ്മാനമായി നൽകി.
സത്രജിത്ത് രത്നവുമായി തലസ്ഥാന നഗരമായ ദ്വാരകയിൽ തിരിച്ചെത്തിയപ്പോൾ, അദ്ദേഹത്തിന്റെ മിഴിവുറ്റ പ്രതാപം നിമിത്തം ആളുകൾ അദ്ദേഹത്തെ സൂര്യനായി തെറ്റിദ്ധരിച്ചു.
തിളങ്ങുന്ന കല്ലിൽ ആകൃഷ്ടനായ കൃഷ്ണൻ, മഥുര രാജാവും കൃഷ്ണന്റെ മുത്തച്ഛനുമായ ഉഗ്രസേനന് ഈ രത്നം സമർപ്പിക്കാൻ ആവശ്യപ്പെട്ടു, പക്ഷേ സത്രജിത്ത് അനുസരിച്ചില്ല. [1]
തുടർന്ന്, സത്രജിത്ത് ഉപദേഷ്ടാവായ സഹോദരൻ പ്രസേനന് സ്യമന്തകം സമ്മാനിച്ചു.
പലപ്പോഴും ആഭരണം ധരിച്ചിരുന്ന പ്രസേനനെ ഒരു ദിവസം കാട്ടിൽ വേട്ടയാടുന്നതിനിടെ സിംഹം ആക്രമിച്ചു.
കടുത്ത യുദ്ധത്തിൽ അവൻ കൊല്ലപ്പെടുകയും സിംഹം രത്നവുമായി ഓടിപ്പോകുകയും ചെയ്തു.
സിംഹം രത്നം നിലനിർത്തുന്നതിൽ പരാജയപ്പെട്ടു.
യുദ്ധത്തിന് തൊട്ടുപിന്നാലെ, സിംഹം , കൊല്ലപ്പെടാൻ മാത്രമയി, ജാംബവന്റെ വാസസ്ഥലമായ പർവത ഗുഹയിലേക്ക് പ്രവേശിച്ചു.
സിംഹത്തിന്റെ പിടിയിൽ നിന്ന് തിളങ്ങുന്ന രത്നം പിടിച്ചെടുത്ത ജാംബവൻ അത് തന്റെ ഇളയ മകന് കളിക്കാൻ നൽകുന്നു.
ഇതേ സമയം ദ്വാരകയിൽ, പ്രസേനന്റെ തിരോധാനത്തെ തുടർന്ന്, സ്യമന്തക ആഭരണത്തിൽ കണ്ണുള്ള കൃഷ്ണൻ പ്രസേനനെ കൊലപ്പെടുത്തി ആഭരണം മോഷ്ടിച്ചുവെന്ന് അഭ്യൂഹമുണ്ടായി.
ഈ വ്യാജ ആരോപണത്തിൽ കുറ്റാരോപിതനായ കൃഷ്ണൻ, ആഭരണം കണ്ടെത്തി തന്റെ നിരപരാധിത്വം സ്ഥാപിക്കാൻ പ്രസേനനെ തേടി മറ്റ് യാദവന്മാരോടൊപ്പം പുറപ്പെട്ടു.
പ്രസേനൻ സഞ്ചരിച്ച പാത പിന്തുടർന്ന് അദ്ദേഹം പ്രസേനന്റെ ശവശരീരങ്ങൾ കണ്ടെത്തി.
പിന്നീട് സിംഹത്തിന്റെ പാത പിന്തുടർന്ന് ചത്ത സിംഹം കിടക്കുന്ന ഗുഹയിലെത്തി.
ഒറ്റയ്ക്ക് ഗുഹയിൽ പ്രവേശിക്കുമ്പോൾ കൃഷ്ണൻ തന്റെ സഹ യാദവരോട് വെളിയിൽ കാത്തിരിക്കാൻ പറഞ്ഞു.
അകത്ത് ഒരു കൊച്ചുകുട്ടി വിലമതിക്കാനാവാത്ത ആഭരണവുമായി കളിക്കുന്നത് അവൻ കണ്ടു.
കൃഷ്ണൻ ജാംബവാന്റെ മകന്റെ അടുത്തെത്തിയപ്പോൾ, കുട്ടിയുടെ  വളർത്തമ്മ ഉറക്കെ നിലവിളിച്ചു, ജാംബവാനെ അറിയിച്ചു.
27-28 ദിവസം (ഭാഗവത പുരാണം അനുസരിച്ച്) അല്ലെങ്കിൽ 21 ദിവസം (വിഷ്ണു പുരാണം അനുസരിച്ച്) ഇരുവരും കടുത്ത പോരാട്ടത്തിൽ ഏർപ്പെട്ടു.
ജാംബവാൻ ക്രമേണ ക്ഷീണിച്ചപ്പോൾ, കൃഷ്ണൻ മറ്റാരുമല്ല, ത്രേതായുഗത്തിൽ നിന്നുള്ള തന്റെ ഉപകാരി രാമനാണെന്ന് അയാൾ മനസ്സിലാക്കി.
തന്റെ ജീവൻ രക്ഷിച്ച കൃഷ്ണനോടുള്ള നന്ദിയോടും ഭക്തിയോടും കൂടി, ജാംബവൻ തന്റെ പോരാട്ടം ഉപേക്ഷിച്ച് രത്നം കൃഷ്ണന് തിരികെ നൽകി.
ജാംബവാൻ തന്റെ കന്യകയായ മകൾ ജാംബവതിയെ കൃഷ്ണന് സ്യമന്തക ആഭരണത്തോടൊപ്പം വിവാഹം കഴിച്ചു.
കൃഷ്ണൻ ഈ നിർദ്ദേശം അംഗീകരിക്കുകയും ജാംബവതിയെ വിവാഹം കഴിക്കുകയും ചെയ്തു.
തുടർന്ന് അവർ ദ്വാരകയിലേക്ക് മാറി. [1] [8] [9]
അതേസമയം, കൃഷ്ണനെ ഗുഹയിൽ അനുഗമിച്ച യാദവർ കൃഷ്ണനെ മരിച്ചതായി കരുതി രാജ്യത്തേക്ക് മടങ്ങി.
രാജകുടുംബത്തിലെ ഓരോ അംഗവും അദ്ദേഹത്തിന്റെ മരണത്തിൽ അനുശോചിച്ചു.
ദ്വാരകയിൽ തിരിച്ചെത്തിയ ശേഷം കൃഷ്ണൻ രത്നം വീണ്ടെടുത്ത കഥയും ജാംബവതിയുമായുള്ള വിവാഹവും വിവരിച്ചു.
തുടർന്ന് ഉഗ്രസേനന്റെ സാന്നിധ്യത്തിൽ സത്രജിത്തിന് രത്നം തിരികെ നൽകി.
സത്രജിത്തിന് അത് സ്വീകരിക്കുന്നതിൽ ലജ്ജയും അപമാനവും തോന്നി, കാരണം സ്വന്തം ന്യായവിധിയുടെ തെറ്റും അത്യാഗ്രഹവും അയാൾ തിരിച്ചറിഞ്ഞു.
തുടർന്ന് അദ്ദേഹം തന്റെ മകൾ സത്യഭാമയെ കൃഷ്ണന് വിലയേറിയ ആഭരണങ്ങളോടെ വിവാഹം കഴിച്ചു നൽകി.
കൃഷ്ണൻ സത്യഭാമയെ വിവാഹം കഴിച്ചുവെങ്കിലും രത്നം നിരസിച്ചു.
കൃഷ്ണന്റെ തിരോധാനത്തിനും യദു വംശത്തിന്റെ അന്ത്യത്തിനും ശേഷം, ജാംബവതിയും രുക്മിണിയും മറ്റ് ചില സ്ത്രീകളും സ്വയം ചിതയിൽ ജീവൻ ബലിയർപ്പിച്ചു.
ക്രൈസ്റ്റ് ഇൻ ദി ഹൗസ് ഓഫ് മാർത്ത ആന്റ് മറിയ ഇംഗ്ലീഷ് വിലാസം https://ml.wikipedia.org/wiki/Christ_in_the_House_of_Martha_and_Mary_(Vermeer)
1655-ൽ ഡച്ച് ചിത്രകാരനായ യോഹാൻ വെർമീർ പൂർത്തിയാക്കിയ പെയിന്റിംഗാണ് ക്രൈസ്റ്റ് ഇൻ ദി ഹൗസ് ഓഫ് മാർത്ത ആന്റ് മറിയ.
(Dutch: Christus in het huis van Martha en Maria).
എഡിൻ‌ബർഗിലെ സ്കോട്ടിഷ് ദേശീയ ഗാലറിയിലാണ് ഈ ചിത്രം സ്ഥിതിചെയ്യുന്നത്.
വെർമീർ വരച്ച ഏറ്റവും വലിയ പെയിന്റിംഗും മതപരമായ ലക്ഷ്യമുള്ള ചുരുക്കം ചിലതിൽ ഒന്നാണിത്.
മറിയ, മാർത്ത, എന്ന രണ്ടു സഹോദരിമാരുടെ വീട്ടിലേക്ക് ക്രിസ്തു സന്ദർശിച്ചതിന്റെ പുതിയ നിയമത്തിലെ കഥയിലെ ഭാഗം ചിത്രീകരിച്ചിരിക്കുന്നു.
ഈ ചിത്രത്തിനെ ക്രൈസ്റ്റ് ഇൻ ദി ഹൗസ് ഓഫ് മറിയ ആന്റ് മാർത്ത എന്നും വിളിക്കുന്നു (അവസാനത്തെ രണ്ട് പേരുകൾ തിരിച്ചാക്കി) പെയിന്റിംഗ് വസ്തുക്കൾ
ഈ പെയിന്റിംഗിന്റെ പിഗ്മെന്റ് വിശകലനത്തിൽ മാഡെർ ലേക്ക് , മഞ്ഞ ഔക്കെ , വെർമിലിയൻ , ലെഡ് വൈറ്റ് തുടങ്ങിയ ബറോക്ക് കാലഘട്ടത്തിലെ പിഗ്മെന്റുകളുടെ ഉപയോഗം വെളിപ്പെടുത്തുന്നു.
വെർമീർ തന്റെ പതിവ് നീല നിറത്തിലുള്ള ചോയ്സ് അൾട്രാമറൈൻ ഉപയോഗിച്ച് ക്രിസ്തുവിന്റെ അങ്കി വരച്ചില്ല (ഉദാഹരണത്തിന് ദി മിൽക്ക്മെയ്ഡ് കാണുക) എന്നാൽ സ്മാൾട്ട് , ഇൻഡിഗോ , ലെഡ് വൈറ്റ് എന്നിവയുടെ മിശ്രിതം ഉപയോഗിച്ചിരിക്കുന്നു.
അവലംബം ബാഹ്യ ലിങ്കുകൾ National Galleries of Scotland web page on the painting Archived 2016-10-27 at the Wayback Machine .
Essential Vermeer website pages on the painting Vermeercentrum , housed at the site of the former St. Lucas Guild in Delft.
Vermeer and The Delft School , a full text exhibition catalog from The Metropolitan Museum of Art, which contains material on the painting (see index) The Milkmaid by Johannes Vermeer , exhibition catalog fully online as PDF from The Metropolitan Museum of Art, which contains material on the painting Johannes Vermeer, Christ in the House of Martha and Mary , Colourlex
ക്രൈസ്റ്റ് ഇൻ ദ ഹൗസ് ഓഫ് ഹിസ് പേരന്റ്സ് ഇംഗ്ലീഷ് വിലാസം https://ml.wikipedia.org/wiki/Christ_in_the_House_of_His_Parents
ജോൺ എവററ്റ് മില്ലായിസ് ചിത്രീകരിച്ച ഒരു ചിത്രമാണ് ക്രൈസ്റ്റ് ഇൻ ദ ഹൗസ് ഓഫ് ഹിസ് പേരന്റ്സ്.
ചിത്രത്തിൽ സെന്റ് ജോസഫിന്റെ മരപ്പണി ശില്പശാലയിൽ വിശുദ്ധ കുടുംബത്തെ ചിത്രീകരിച്ചിരിക്കുന്നു.
ആദ്യം പ്രദർശിപ്പിക്കുമ്പോൾ ഈ ചിത്രം വളരെ വിവാദപരമായിരുന്നു.
പ്രത്യേകിച്ച് ചാൾസ് ഡിക്കൻസിനെപ്പോലുള്ളവരുടെ നിരവധി വിമർശനങ്ങൾക്കിടയാക്കി.
മുമ്പ് അറിയപ്പെടാതിരുന്ന പ്രീ-റാഫലൈറ്റ് ബ്രദർഹുഡിനെ പ്രസിദ്ധിയിലേക്ക് അതിവേഗത്തിൽ എത്തിച്ച ഈ ചിത്രം കലയിലെ റിയലിസത്തെക്കുറിച്ചുള്ള സംവാദത്തിൽ പ്രധാന പങ്കുവഹിച്ചു.
ഈ ചിത്രം ഇപ്പോൾ ലണ്ടനിലെ ടേറ്റ് ബ്രിട്ടനിലാണ് സൂക്ഷിച്ചിരിക്കുന്നത്.
യൗവനകാലഘട്ടത്തിലെത്തിയ യേശു പണിശാലയിൽ പിതാവായ ജോസഫിനെ സഹായിക്കുന്നതായി ചിത്രത്തിൽ കാണാം.
ജോസഫ് ഒരു വാതിൽ നിർമ്മിക്കുന്നു.
അത് തന്റെ മരപ്പണിമേശമേൽ കിടക്കുന്നു.
യേശു കൈയിലുള്ള നഖം വെട്ടിയതിനെ മുറിവായി പ്രതീകപ്പെടുത്തുകയും യേശുവിന്റെ ക്രൂശീകരണത്തെ മുൻ‌കൂട്ടി കാണിക്കുകയും ചെയ്യുന്നു.
അല്പം രക്തം അവന്റെ കാലിൽ പതിച്ചിട്ടുണ്ട്.
യേശുവിന്റെ മുത്തശ്ശി ആൻ ഒരു നഖംവെട്ടി ഉപയോഗിച്ച് നഖം നീക്കംചെയ്യുമ്പോൾ, ഉത്കണ്ഠയുള്ള അവന്റെ അമ്മ മേരി കവിളിൽ ഒരു ചുംബനം അർപ്പിക്കുന്നു.
യേശുവിന്റെ മുറിവേറ്റ കൈ യോസേഫ് പരിശോധിക്കുന്നു.
പിൽക്കാലത്ത് യോഹന്നാൻ സ്നാപകൻ എന്നറിയപ്പെടുന്ന ഒരു ആൺകുട്ടി മുറിവ് കഴുകാനായി വെള്ളം കൊണ്ടുവരുന്നു.